LIITE 2

Yksittäisiä tapahtumia koskevat raportit ja niitä vastaavat tiedot

Yksittäisiä tapahtumia koskeva raportointi tapahtuu Eurosurissa linkittämällä yhteen jäljempänä luetellut tiedon eri osatekijät, jotka auttavat kuvaamaan tilannetta EU:n ulkorajoilla.

Ensimmäisen raportin on sisällettävä kerätyt tiedot ensimmäisen reaktion synnyttämiseksi. Tämän ensimmäisen raportin perusteella Eurosurin eri osapuolet pyrkivät täydentämään näitä tietoja tämän liitteen mukaisesti.

1. YKSITTÄISIÄ TAPAHTUMIA KOSKEVA RAPORTOINTI LUVATTOMASTA RAJANYLITYKSESTÄ TAI SEN YRITTÄMISTÄ KOSKEVASTA EPÄILYKSESTÄ

Kansallisen koordinointikeskuksen on raportoitava kaikista luvattomaan rajanylitykseen liittyvistä tapahtumista. Luvatonta rajanylitystä koskeva raportti voidaan linkittää 2 kohdassa tarkoitettuun avustamiseen tai ihmiskauppaan ja etsintä- ja pelastustapahtumaan 8 kohdan mukaisesti.

Ensimmäinen raportti tapahtumasta on lähetettävä viimeistään 24 tunnin kuluttua siitä, kun tapahtuma on havaittu.

Laatijoiden ja omistajien on pyrittävä raportoimaan seuraavat tiedot, jos ne ovat saatavilla:

1.1 Tapahtuman tyyppi

a) laiton rajanylitys tai sen yritys;

b) avoin tai luvaton ylitys.

1.2 Tapahtuman olosuhteet

a) aika ja sijainti;

b) määränpää (Schengen-alueelle tulo tai sieltä poistuminen tai tuntematon);

c) viimeinen lähtömaa (sovellettavissa ainoastaan saapumisiin meri- ja ilmarajoilla sijaitsevien satamien ja lentoasemien kautta);

d) kohdemaa;

e) laittoman rajanylityksen tarkoitus;

f) havaitsemisolosuhteet: 1) rajanylityspaikalla suoritetun tarkastuksen aikana, 2) rajavartiointioperaation aikana, 3) muu (edelleen liikkuminen, rajan läheinen alue);

g) yritykset paeta rajatarkastusta;

h) kulkuneuvot: 1) lento (lentoa koskeva raportti on linkitettävä raporttiin 7 kohdan mukaisesti), 2) alus (alusta koskeva raportti on linkitettävä raporttiin 1 kohdan mukaisesti tai etsintä- ja pelastustapahtumaan 6 kohdan mukaisesti), 3) konttialus, 4) kuorma-auto tai hyötyajoneuvo, 5) henkilöauto, 6) linja-auto, 7) juna, 8) jalankulku.

1.3 Osallistuneet henkilöt

a) osallistuneiden henkilöiden kokonaismäärä;

b) alaikäisten lukumäärä;

c) kansainvälisen suojelun tarpeessa olevien lukumäärä;

d) jaottelu kansallisuuksien (oletettu/vahvistettu) ja kansalaisuuden mukaan;

e) ikäryhmä.

2. YKSITTÄISIÄ TAPAHTUMIA KOSKEVA RAPORTOINTI AVUSTAMISESTA TAI IHMISKAUPASTA TAI NÄIDEN YRITTÄMISTÄ KOSKEVASTA EPÄILYKSESTÄ

Kansallisen koordinointikeskuksen on raportoitava kaikista tapahtumista, jotka koskevat avustamista tai epäilystä sen yrittämisestä ja ihmiskauppaa tai epäilystä sen yrittämisestä.

Ensimmäinen raportti tapahtumasta on lähetettävä viimeistään 24 tunnin kuluttua siitä, kun tapahtuma on havaittu.

Tapahtuma voidaan linkittää luvattomaan rajanylitykseen liittyvään tapahtumaan.

Laatijoiden ja omistajien on pyrittävä raportoimaan seuraavat tiedot, jos ne ovat saatavilla:

2.1 Tapahtuman tyyppi

a) avustaminen, ihmiskauppa;

b) vaihe (epäily, yritys, toteutus).

2.2 Tapahtuman olosuhteet

a) aika ja paikka;

b) määränpää (Schengen-alueelle tulo tai sieltä poistuminen tai tuntematon);

c) havaitsemisolosuhteet: 1) rajanylityspaikalla suoritetun tarkastuksen aikana, 2) rajavartiointioperaation aikana, 3) muu (edelleen liikkuminen, rajan läheinen alue);

d) kulkuneuvot: 1) lento (lentoa koskeva raportti on linkitettävä raporttiin 7 kohdan mukaisesti), 2) alus (alusta koskeva raportti on linkitettävä raporttiin 1 kohdan mukaisesti tai etsintä- ja pelastustapahtumaan 6 kohdan mukaisesti), 3) konttialus 4) kuorma-auto tai hyötyajoneuvo 5) henkilöauto 6) linja-auto 7) juna 8) jalankulku.

2.3 Tekijät

a) osallistuneiden henkilöiden kokonaismäärä;

b) ikäryhmät;

c) jaottelu kansallisuuksien (oletettu/vahvistettu) ja lähtömaiden mukaan;

d) hyväksikäytön muoto (seksuaalinen, työ, muu).

2.4 Uhrit (jos tapahtuma ei liity luvattomaan rajanylitykseen)

a) uhrien kokonaismäärä;

b) alaikäisten lukumäärä;

c) ilman huoltajaa olevien alaikäisten ja kansainvälistä suojelua tarvitsevien henkilöiden lukumäärä;

d) uhrien jaottelu kauttakulkumaan (-maiden) mukaan;

e) jaottelu kansallisuuksien (oletettu/vahvistettu) ja lähtömaiden mukaan.

2.5 Motivaatio ja toimintatavat

a) toimintatavat;

b) avustamisen taikka ihmiskaupan tapauksessa kohdennetun hyväksikäytön tarkoitus.

3. YKSITTÄISIÄ TAPAHTUMIA KOSKEVA RAPORTOINTI TAVAROIDEN LAITTOMASTA KAUPASTA TAI SEN YRITTÄMISTÄ KOSKEVASTA EPÄILYKSESTÄ

Liitteessä 1 olevassa 4 kohdassa tarkoitettujen indikaattoreiden lisäksi kansallisen koordinointikeskuksen on raportoitava yksittäisistä tavaroiden laitonta kauppaa koskevista tapahtumista tai sitä koskevan yrityksen epäilystä seuraavissa tapauksissa:

1) takavarikoidut määrät ylittävät liitteessä 3 määritellyt kynnysarvot;

2) laiton kauppa tai epäilyn kohteena oleva laittoman kaupan yritys liittyy mahdolliseen terroritoimintaan tai voi muodostaa uhan unionin tai sen jäsenvaltioiden turvallisuudelle;

3) laiton kauppa tai epäilyn kohteena oleva laittoman kaupan yritys aiheuttaa reaktion muilta jäsenvaltioita tai virastolta tai vaikuttaa rajavalvontatoimenpiteisiin;

4) laiton kauppa tai epäilyn kohteena oleva laittoman kaupan yritys liittyy tiettyyn toimintatapaan. Tässä tapauksessa raportit on linkitettävä riskianalyysiraporttiin, jossa sitä kuvataan;

5) tavaroiden takavarikko on epänormaalia ja saattaa viitata uuteen rikollisuuden malliin.

Laatijoiden ja omistajien on pyrittävä raportoimaan seuraavat tiedot, jos ne ovat saatavilla:

3.1 Tapahtuman tyyppi

Tapahtumien tyyppiä kuvatessaan laatijan on käytettävä liitteessä 1 olevassa 4 kohdassa olevia luokkia ja alaluokkia sekä tarvittaessa liitteessä 3 tarkoitettuja yksiköitä.

3.2 Tapahtuman olosuhteet

a) aika ja sijainti;

b) määränpää (Schengen-alueelle tulo tai sieltä poistuminen tai tuntematon);

c) havaitsemisolosuhteet: 1) rajanylityspaikalla suoritetun tarkastuksen aikana, 2) rajavartiointioperaation aikana, 3) muu (edelleen liikkuminen, rajan läheinen alue);

d) kulkuneuvot: 1) lento (lentoa koskeva raportti on linkitettävä raporttiin 7 kohdan mukaisesti), 2) alus (alusta koskeva raportti on linkitettävä raporttiin 1 kohdan mukaisesti tai etsintä- ja pelastustapahtumaan 6 kohdan mukaisesti), 3) konttialus 4) kuorma-auto tai hyötyajoneuvo 5) henkilöauto 6) linja-auto 7) juna 8) jalankulku 9) rahti ja postipaketit;

e) toimintatavat tai epäillyt toimintatavat, kuten 1) kätkemistapa; 2) kätkemisen yksityiskohdat.

3.3 Tavaroiden tyyppi

a) luokka ja alaluokka liitteessä 1 olevan 4 kohdan mukaisesti;

b) määrä (arvioitu/takavarikoitu);

c) arvioitu arvo.

3.4 Osallistuneet henkilöt

a) osallistuneiden henkilöiden kokonaismäärä;

b) henkilön asema;

c) alaikäisten lukumäärä;

d) jaottelu kansallisuuksien (oletettu/vahvistettu) mukaan.

4. YKSITTÄISIÄ TAPAHTUMIA KOSKEVA RAPORTOINTI ASIAKIRJAVÄÄRENNÖKSISTÄ

Kansallisen koordinointikeskuksen on raportoitava kaikista yksittäisistä tapahtumista, jotka liittyvät rajavalvontaoperaation aikana havaittuun asiakirjapetokseen tai -rikollisuuteen.

Ensimmäinen raportti tapahtumasta on lähetettävä viimeistään 24 tunnin kuluttua siitä, kun tapahtuma on havaittu.

Tapahtuma voidaan linkittää toiseen tapahtumaan, joka liittyy luvattomaan rajanylitykseen, avustamiseen tai ihmiskauppaan, tavaroiden laittomaan kauppaan tai muihin rajatylittävän rikollisuuden muotoihin.

Laatijat ja omistajat raportoivat seuraavat saatavilla olevat tiedot:

4.1 Asiakirjapetoksen tyyppi

4.2 Tapahtuman olosuhteet

a) aika ja sijainti;

b) määränpää (Schengen-alueelle tulo tai sieltä poistuminen tai tuntematon);

c) havaitsemisolosuhteet: 1) rajanylityspaikalla suoritetun tarkastuksen aikana, 2) rajavartiointioperaation aikana, 3) muu (edelleen liikkuminen, rajan läheinen alue);

4.3 Henkilöä koskevat tiedot

a) henkilön ilmoitettu kansalaisuus;

b) sukupuoli;

c) ikäryhmä.

4.4 Asiakirjaa koskevat tiedot

a) asiakirjan tyyppi ja alatyyppi (passi, henkilökortti, oleskelulupa, viisumi, rajaleima, muu);

b) asiakirjan haltijan kansalaisuus;

c) asiakirjan käyttö (esitetty, piilotettu, –);

d) lähtömaan rajanylityspaikka;

e) kauttakulkumaan rajanylityspaikka;

f) määränpään rajanylityspaikka;

g) mikrosiru;

h) rajaleima.

5. YKSITTÄISIÄ TAPAHTUMIA KOSKEVA RAPORTOINTI MUISTA RAJATYLITTÄVÄN RIKOLLISUUDEN MUODOISTA

Liitteessä 1 olevassa 7 kohdassa tarkoitettujen indikaattoreiden lisäksi kansallisen koordinointikeskuksen on raportoitava muuhun rikollisuuteen liittyvistä yksittäisistä tapahtumista seuraavissa tapauksissa:

1) rajatylittävä rikollisuus tai epäilyn kohteena oleva rajaylittävän rikollisuuden yritys tai osuma tietokannassa tai laaja-alaisessa tietojärjestelmässä liittyy mahdolliseen terroritoimintaan tai voi muodostaa uhan unionin tai sen jäsenvaltioiden turvallisuudelle;

2) rajatylittävä rikollisuus tai epäilyn kohteena oleva rajaylittävän rikollisuuden yritys tai osuma tietokannassa tai laaja-alaisessa tietojärjestelmässä aiheuttaa reaktion muilta jäsenvaltioita tai virastolta tai vaikuttaa rajavalvontatoimenpiteisiin;

3) rajatylittävä rikollisuus tai epäilyn kohteena oleva rajaylittävän rikollisuuden yritys liittyy tiettyyn toimintatapaan. Tässä tapauksessa raportit on linkitettävä riskianalyysiraporttiin, jossa sitä kuvataan.

Laatijoiden ja omistajien on pyrittävä raportoimaan seuraavat tiedot, jos ne ovat saatavilla:

5.1 Tapahtuman tyyppi

Tapahtumien tyyppiä kuvatessaan laatijan on käytettävä liitteessä 1 olevassa 7 kohdassa olevia luokkia ja alaluokkia.

5.2 Tapahtuman olosuhteet

a) aika ja sijainti;

b) määränpää (Schengen-alueelle tulo tai sieltä poistuminen tai tuntematon);

c) havaitsemisolosuhteet: 1) rajanylityspaikalla suoritetun tarkastuksen aikana, 2) rajavartiointioperaation aikana, 3) muu (edelleen liikkuminen, rajan läheinen alue);

d) kulkuneuvot: 1) lento (lentoa koskeva raportti on linkitettävä raporttiin 7 kohdan mukaisesti), 2) alus (alusta koskeva raportti on linkitettävä raporttiin 1 kohdan mukaisesti tai etsintä- ja pelastustapahtumaan 6 kohdan mukaisesti), 3) konttialus 4) kuorma-auto tai hyötyajoneuvo 5) henkilöauto 6) linja-auto 7) juna 8) jalankulku 9) rahti ja postipaketit.

5.3 Osallistuneet henkilöt

a) osallistuneiden henkilöiden kokonaismäärä;

b) henkilön asema;

c) alaikäisten lukumäärä;

d) jaottelu kansallisuuksien (oletettu/vahvistettu) mukaan.

6. YKSITTÄISIÄ TAPAHTUMIA KOSKEVA RAPORTOINTI KIINNOSTAVISTA ALUKSISTA

Kiinnostavia aluksia koskevat tiedot on raportoitava,

1) jos havaittu alus on epäiltyjen alusten seurantalistalla, jolloin raportti on linkitettävä vastaavaan seurantalistaan;

2) jos alus on osallisena tässä liitteessä luetellussa tapahtumassa, jolloin raportti on linkitettävä vastaavaan tapahtumaan;

3) jos laatija pitää alusta epäilyttävänä, jolloin raportti on linkitettävä riskianalyysiraporttiin.

Ensimmäinen raportti aluksesta on lähetettävä viimeistään 24 tunnin kuluttua siitä, kun alus on havaittu ensimmäisen kerran.

Laatijoiden ja omistajien on pyrittävä raportoimaan seuraavat tiedot, jos ne ovat saatavilla:

6.1 Aluksen sijainti ja tila

Kiinnostavan aluksen sijaintia koskevat tiedot sisältävät seuraavat seikat:

a) mittaushetki, sijainti, epätarkkuussäde, suunta ja nopeus, jos kohde liikkuu;

b) aluksen tila (moottorit pois päältä, savua havaittu, ankkuroitu jne.);

c) mittauksen tai havainnon lähde (tutka, paikannusjärjestelmä jne.);

d) aluksen aiemmat tiedossa olevat sijaintipaikat ennen tapahtumaa. Laatijoiden, jotka voivat saada tietoja aluksesta, on pyrittävä päivittämään sen sijainti mahdollisimman pian käyttäen käytettävissään olevia tietolähteitä. Tiedot kiinnostavan aluksen sijainnista merellä on päivitettävä vähintään tunnin välein sen jälkeen, kun se on havaittu.

6.2 Aluksen tyyppi

Aluksen tyyppiä koskevat tiedot auttavat erottamaan toisistaan toisaalta

a) matkustaja-alukset, purjealukset, moottorijahdit, kalastusalukset, konttialukset, irtolastialukset, öljytankkerit, yleiset lastialukset, suurnopeusalukset, rannikon ulkopuolella toimivat liikkuvat porausyksiköt ja erikoisalukset ja toisaalta

b) alusten käyttötarkoituksen: joko kaupallinen tai vapaa-ajan käyttö.

6.3 Aluksen tunnukset

Aluksen tunnistetietoja ovat muun muassa seuraavat:

a) lippu;

b) aluksen nimi;

c) Kansainvälisen merenkulkujärjestön (IMO) alukselle antama numero, MMSI (Maritime Mobile Service Identity) -numero (aluksen radiotunnistenumero) ja muut visuaaliset ja radiotunnisteet, joita käytetään yhteydenpitoon alusten kanssa ja niiden luonnehdintaan.

6.4 Matkustajat ja rahti

Matkustajia ja rahtia koskevat tiedot sisältävät seuraavat seikat:

a) miehistön jäsenten lukumäärä;

b) miehistön jäsenten jaottelu kansalaisuuden mukaan;

c) matkustajamäärä;

d) matkustajien jaottelu kansalaisuuden mukaan;

e) rahdin tyyppi ja määrä/paino.

7. YKSITTÄISIÄ TAPAHTUMIA KOSKEVA RAPORTOINTI KIINNOSTAVISTA ULKOISISTA LENNOISTA

Kiinnostavia ulkoisia lentoja koskevat tiedot on raportoitava,

1) jos havaittu lento on epäilyttävien lentojen seurantalistalla, jolloin raportti on linkitettävä vastaavaan seurantalistaan;

2) jos lento on osallisena tässä liitteessä luetellussa tapahtumassa, jolloin raportti on linkitettävä vastaavaan tapahtumaan;

3) jos laatija pitää lentoa epäilyttävänä, jolloin raportti on linkitettävä riskianalyysiraporttiin.

Ensimmäinen raportti lennosta on lähetettävä viimeistään 24 tunnin kuluttua siitä, kun lento on havaittu ensimmäisen kerran.

Laatijoiden ja omistajien on pyrittävä raportoimaan seuraavat tiedot, jos ne ovat saatavilla:

7.1 Kiinnostavan ilma-aluksen sijainti

Kiinnostavan ilma-aluksen sijaintia koskevat tiedot sisältävät seuraavat seikat:

a) mittaushetki;

b) sijainti, ml. korkeus ja epätarkkuuden määrä;

c) suunta ja nopeus;

d) mittauksen tai havainnon lähde (tutka, paikannusjärjestelmä jne.).

Laatijoiden, jotka voivat saada tietoja ilma-aluksesta, on pyrittävä päivittämään sen sijainti käyttäen käytettävissään olevia tietolähteitä.

Tiedot kiinnostavan ilma-aluksen sijainnista lennon aikana on päivitettävä lähes reaaliaikaisesti.

7.2 Kiinnostavan ilma-aluksen tyyppi

Ilma-aluksen tyyppiä koskevat tiedot auttavat erottamaan toisistaan ilma-alukset, joissa on kiinteät tai pyörivät siivet, ilma-alukset, joissa on suihkumoottori tai propelli, ja ilma-alukset, joissa on lentäjä tai joita ohjataan etäyhteydellä. Lisäksi niistä voidaan mahdollisesti saada tietoa aluksen tarkasta mallista.

7.3 Ilma-aluksen tunnukset

Ilma-aluksen tunnistetietoja ovat muun muassa erilaiset visuaaliset ja radiotunnisteet, joita käytetään yhteydenpitoon ilma-alusten kanssa ja niiden luonnehdintaan.

7.4 Lentoa koskevat tiedot

Lentoa koskevia tietoja ovat muun muassa seuraavat:

a) lennon tyyppi (kaupallinen, yksityinen, julkinen jne.);

b) lennon tunnus, mukaan lukien kaupalliset lennon tunnukset;

c) lähtöpaikka;

d) määränpää;

e) viittaus lentosuunnitelmaan.

7.5 Matkustajat ja rahti

Matkustajia ja rahtia koskevat tiedot sisältävät seuraavat seikat:

a) miehistön lukumäärä;

b) miehistön jäsenten jaottelu kansalaisuuden mukaan;

c) matkustajamäärä;

d) matkustajien jaottelu kansalaisuuden mukaan;

e) rahdin tyyppi.

8. YKSITTÄISIÄ TAPAHTUMIA KOSKEVA RAPORTOINTI ETSINTÄ- JA PELASTUSTAPAHTUMISTA

Kansallisen koordinointikeskuksen on raportoitava kaikista etsintä- ja pelastustoimintaan liittyvistä tapahtumista 21 artiklan mukaisesti.

Mahdolliseen etsintä- ja pelastustapahtumaan liittyvän raportoinnin on katettava tapahtuman kesto, joka alkaa kiinnostavan aluksen ensimmäisestä havaitsemisesta tai merihädässä olevia henkilöitä koskevasta ilmoituksesta ja jatkuu, kunnes rajanylitystapahtuma on saatu päätökseen ja siihen liittyvä etsintä- ja pelastustapahtuma on päättynyt.

Laatijoiden ja omistajien on pyrittävä raportoimaan seuraavat tiedot, jos ne ovat saatavilla:

8.1 Linkit hädässä olevaa alusta koskeviin raportteihin 6 kohdan mukaisesti

Raportti voidaan linkittää myös muihin etsintä- ja pelastustilanteeseen osallistuviin kiinnostaviin aluksiin, kuten emoaluksiin.

8.2 Raportointi etsintä- ja pelastustilanteen tilasta, mukaan lukien

a) etsintä- ja pelastusvaihe (epätarkkuus, hälytys, hätä, käynnissä oleva etsintä- ja pelastusoperaatio, etsintä- ja pelastusoperaatio saatettu päätökseen);

b) toimivaltainen meripelastuskeskus;

c) ennakoitu turvallinen paikka tai toteutunut turvallinen paikka, kun etsintä- ja pelastusoperaatio on saatettu päätökseen.

8.3 Linkit 1 ja 2 kohtaa koskevaan raportointiin tilanteen mukaan.